পরবর্তীকালে ১৯৫৭ সালে (মতান্তরে ১৯৬১) সিপাহি বিদ্রোহের শতবার্ষিকী পালন উপলক্ষে ‘ঢাকা ইমপ্রুভমেন্ট ট্রাস্ট’ (ডি আই টি) এর উদ্যোগে এই স্থানটিতে একটি স্মৃতিসৌধ নির্মাণ করে পার্কের নাম পরিবর্তন করে রাখা হয় ‘বাহাদুর শাহ পার্ক’। স্মৃতিসৌধটি চারটি পিলারের ওপর দাঁড়ানো চারকোনা একটি কাঠামো। উপরে রয়েছে গোলাকার গম্বুজ। সিপাহী বিদ্রোহ অনুষ্ঠিত হয়েছিল ইংরেজ শাসনের সমাপ্তি ঘটিয়ে মুঘল স¤্রাট দ্বিতীয় বাহাদুর শাহ এর শাসন পুনরায় আনার জন্য। তাই তাঁর নামানুসারে এর নতুন নামকরণ করা হয় ‘বাহাদুর শাহ পার্ক’। বাংলাদেশের সিপাহীদের স্মৃতির সাথে যেমন এ পার্কটি জড়িত তেমনি ভারতের লক্ষনৌর ‘রেসিডেন্সিতে’ এখনো সিপাহী বিদ্রোহের স্মৃতিচিন্থগুলোও সংরক্ষণ করা হয়েছে।